Infoboks

Alle kampe i den kommende runde i de to bedste danske rækker skal spilles uden tilskuere, har Divisionsforeningen besluttet.

Divisionsforeningen har besluttet, at alle kampe i Superligaen og 1. division i den kommende runde skal gennemføres uden tilskuere.

Det sker efter, at statsminister Mette Frederiksen har opfordret til, at alle arrangementer i marts med over 1.000 deltager bliver enten aflyst eller udskudt.

FC København var den første klub til at melde ud, at der bliver spillet for lukkede døre i resten af marts måneds kampe.

Alle andre klubber har meldt ud, at de afventer en reaktion fra Divisionsforeningen, og den er altså nu kommet.